open-index/open-wikipedia-markdown huggingface dataset:
Zheng Pingru

**Zheng Pingru** (1918 - februar 1940) bila je kineska obavještajka koja je za vrijeme japanske okupacije Šangaja u Drugom japansko-kineskom ratu radila za Kuomintang, odnosno tadašnju kinesku vladu. Zheng Pingru, koja je pripadala gradskom otjmenom društvu, a po majci bila Japanka i tečno govorila japanski jezik, je godine 1939. dobila zadatak da zavede Ding Mocuna, šefa tajne policije projapanskog marionetskog režima. U tome je uspjela i 21. decembra 1939. godine sudjelovala u atentatu na svoga ljubavnika; atentat, međutim, nije uspio, te su Zheng Pingru i njeni suborci uhapšeni, a ona nakon nekoliko mjeseci pogubljena. Usprkos toga je proglašena heroinom i mučenicom, te se kao takva slavi kako na Tajvanu tako i u modernoj Kini. 

Zheng Pingru je književnici Eileen Chang poslužila kao predložak za fuktivni lik Wong Chia Chi, protagonistice pripovjetke *[[Požuda, oprez (Eileen Chang)|Požuda, oprez]]*. U filmskoj ekranizaciji njen lik tumači kineska glumica Tang Wei.

## Izvori

### Literatura
*
*
*
*
Ding Mocun

**Ding Mocun** (; Hepburn: Tei Mokuson;  1901 – 5. jul 1947), također poznat i kao **Ding Lesheng** () bio je kineski političar i obavještajac, poznat po tome što je kao istaknuti i visokorangirani član vladajuće nacionalističke stranke Kuomintang nakon japanske invazije 1938. godine prebjegao Japancima te se priključio projapanskom marionetskom režimu i osnovao njegovu tajnu policiju. Krajem 1939. je preživio atentat u kome je sudjelovala njegova tadašnja ljubavnica Zheng Pingru. Po završetku rata je u septembru 1945. godine uhapšen, a dvije godine kasnije osuđen za veleizdaju i pogubljen.

Poslužio je kao predložak za lik gospodina Yeeja u pripovjetci *[[Požuda, oprez (Eileen Chang)|Požuda, oprez]]* Eileen Chang, a koji u istoimenoj filmskoj ekranizaciji iz 2007. godine tumači hongkonški glumac Tony Leung Chiu-wai.
Bretanja (administrativna regija)

**Bretanja** (francuski: *Bretagne*, bretonski: *Breiz*) je jedna od trinaest Francuskih regija koja se prostire na sjeverozapadu zemlje..

## Geografija

*Regija Bretanja* ima površinu od 27,208 km², na kojoj je 2019. živjelo 3,329,395 stanovnika.

 
Bretanja sa sjeveroistoka graniči sa Regijom Normandija, a sa jugoistoka sa Regijom Pays de la Loire, na 
zapadu se kao poluotok izdužila u Atlanski ocean, na sjeveru graniči sa Kanalom La Manche a na jugozapadu sa Biskajskim zaljevom.

Grad Rennes je administrativni centar i sjedište prefekture.
## Reference
 
## Vanjske veze

* ''Région Bretagne'' (Službene stranice) 
* ''Brittany, region, France'' (na portalu Encyclopaedia Britannica)
Conquest of the Planet of the Apes

***Conquest of the Planet of the Apes*** () je američki science fiction film snimljen 1972. godine u režiji J. Lee Thompsona. Predstavlja nastavak filma *[[Escape from the Planet of the Apes]]*, odnosno četvrti dio prvobitne serije filmova o Planeti majmuna. Radnja se događa (u tada budućoj) 1991. godini, nakon što je tajanstvena epidemija istrijebila sve pse i mačke, a kao kućni ljubimci uvedeni čovjekoliki majmuni, koji sa vremenom preuzimaju fizičke poslove i budu brutalno zlostavljani. Protagonist, čiji lik tumači Roddy McDowall, je inteligentni majmun po imenu Cezar, koji će pokrenuti pobunu protiv ljudskih zlostavljača.

*Conquest* je, kao i drugi filmovi serije, napravljen pod snažnim uticajem društvenih, odnosno rasnih nemira u Americi 1960-ih i početkom 1970-ih, te su kritičari njegov zaplet često shvaćali kao alegoriju na položaj crnaca u SAD i njihovu borbu za građanska prava. Često se smatra najmračnijim i najnasilnijim od svih filmova serije, čak i nakon što je studio 20th Century Fox zbog negativnih reakcija, snimio novi, "ublaženi" kraj. Sljedeće godine je snimljen nastavak pod naslovom *[[Battle for the Planet of the Apes]]*.

*[[Rise of the Planet of the Apes]]*, prvi film iz rebootirane serije, se ponekad naziva njegovim svojevrsnim remakeom.

## Uloge

* Roddy McDowall ... Caesar
* Don Murray ... Guverner Breck
* Ricardo Montalban ... Armando
* Natalie Trundy ... Lisa
* Hari Rhodes ... MacDonald
* Severn Darden ... Kolp
* Lou Wagner ... Busboy
* John Randolph ... Predsjednik komisije
* Asa Maynor ... Mrs. Riley
* H.M. Wynant ... Hoskyns
* David Chow ... Aldo
* Buck Kartalian ... Frank (gorila)
* John Dennis ... Policajac
* Paul Comi ... Drugi policajac
* Gordon Jump ... Voditelj dražbe
* Dick Spangler ... Spiker

## Reference

## Vanjske veze
* 
* 
* 
*
Palma Nova (Mallorca)

**Palma Nova** je ljetovališni grad od 6.558 stanovnika na istoku Španjolske, na otoku Mallorca (arhipelag Baleari) u Sredozemnom moru.

## Geografija

Palma Nova je jedno od naselja u Općini Calvià, a nalazi se na jugozapadu otoka Mallorce, u *[[Zaljev]]u Palma* praktički spojena sa Magalufom, a od centra Palma de Mallorce je dijeli nekih dvadesetak km.

## Historija

Palma Nova je sve do 1960-ih bila selo, tad je počeo intenzivni razvoj turizma i gradnja brojnih hotela, koji su je pretvorili u ljetovalište.

## Reference

## Vanjske veze

* ''Palma Nova, Mallorca, Holiday beach resort in the south-west of Mallorca''
Tim Conway

**Toma Daniel** "**Tim**" **Conway** (Willoughby, Ohio, 15. 12. 1933. – Los Angeles, Kalifornija, 14. 5. 2019.) je bio Oscarom nagrađeni američki komičar i glumac koji je krajem 1960-ih postao poznat kao član redovne postave u humorističkoj TV-seriji *[[The Carol Burnett Show]]*.

## Reference

## Vanjske veze

* 
* 
*
Požuda, oprez

***Požuda, oprez*** () je američko-kinesko-tajvanski špijunski film snimljen 2007. godine u režiji Ang Leeja. Predstavlja adaptaciju istoimene pripovjetke kineske književnice Eileen Chang, inspirirane stvarnim događajima u Šangaju za vrijeme japanske okupacije u Drugom svjetskom ratu. Protagonistica, čiji lik tumači Tang Wei je mlada studentica glume koja se priključi pokretu otpora i dobije zadatak zavesti visoko-rangiranog službenika projapanske marionetske vlade (čiji lik tumači Tony Leung Chiu-ai) kako bi njeni drugovi na njega mogli izvršiti atentat. Radnja prikazuje kako ga uspije zavesti, ali se u njega iskreno zaljubi, a što će prilikom izvođenja atentata imati tragične posljedice.

*Požuda, oprez* je premijerno prikazan na venecijanskoj Mostri gdje je osvojio Zlatni lav, drugi u karijeri režisera Ang Leeja. U Kini je, međutim, izazvao strahovite kontroverze, dijelom zbog "problematičnog" sadržaja koji je shvaćen kao opravdanje veleizdaje u doba rata, dijelom zbog scena seksa neuobičajeno eksplicitnih za tadašnje standarde kineske kinematografije; glumica Tang Wei je zbog njih postala predmetom kritika i na nekoliko godina došla na neslužbenu "crnu listu" zbog koje joj je priječen nastup u kineskim filmovima. U Tajvanu je, pak, film postao predmetom tužbe od strane Zheng Tiangru, sestre Zheng Pingru, stvarne ličnosti na kojoj se temelji protagonistica pripovjetke i filma.

## Uloge
* Tang Wei ... Wong Chia Chi/"Gđa Mai"
* Tony Leung Chiu-Wai ... G. Yee 
* Joan Chen ... Gđa Yee 
* Wang Leehom ... Kuang Yumin 
* Tou Chung-hua ... Stari Wu
* Chin Kar-lok ... Pomoćni služnbenik Tsao
* Chu Chih-ying ... Lai Xiujin
* Kao Ying-hsuan ... Huang Lei 
* Lawrence Ko ... Liang Junsheng 
* Johnson Yuen ... Auyang Lingwen/"G. Mai" 
* Fan Kuang-yao ... Sekretar Chang
* Anupam Kher ... Hali Salahuddin
* Shyam Pathak ... Vlasnik draguljarnice
* Akiko Takeshita ... Šefica japanske kavane
* Hayato Fujiki ... Japanski pukovnik Sato

## Izvori

## Vanjske veze
* 
* 
* 
* 
* 
* ''Proceeding with Caution''
* 
* ''Lust, Caution'' Reviews – spcnet.tv 
* Ang Lee on making ''Lust, Caution''
Jaime II od Mallorce

**Jaime II od Mallorce** (Montpellier, 1243. - Palma de Mallorca, 1311. bio je kralj Mallorce od 1276. do svoje smrti 1311.

Nakon sklapanja Mirovnog sporazuma u Perpignanu 1279. postao je vazal Krune Aragona odnosno svog starijeg brata Pedra III iz čijih se ruku čitav život nastojao istrgnuti.

## Biografija

Rođen je kao sin Jaimea I - Osvajača i Violante (kćeri ugarskog kralja Andrije II). Njegovo djetinjstvo i mladost bili su obilježeni porodičnim tragedijama i svađama. Majka mu je umrla kad je imao jedva osam godina, a i brat Fernando i polubrat Alfonso. Svađe su izbijale zbog očevih 
testamenata, koje je više puta mjenjao. U konačnom iz 1262. (potvrđen 1272) - Jaime III dobio je Baleare (Mallorcu, Ibizu i Formenteru), Grofoviju Roussillon i Montpellier. Četvrti balearski otok Menorca ostao je čitav njegov život pod muslimanskom vlašću, tako da od njega nije imao ništa.

Nakon smrti svog oca 1276. stupio je na balearski tron.

Preko svoje žene Esclarmunde de Foix sa kojom se oženio 1275., zbližio se sa njenim bratom Rogerom-Bernardom od Andore, koji se stalno bunio protiv aragonske vlasti i bio trn u oku njegovom starijem bratu Pedru III koji je nasljedio aragonski tron.
Nesuglasice je izgladio sklopivši mirovni sporazum sa bratom u Perpignanu 1279. kojim je priznao njegovo suzerenstvo nad svojom kraljevinom.
Njihovi sukobi ipak nisu prestali, jer su im se preklapale jurisdikcije naročito u Montpellieru.

Problem je nastao i kad je Pedro III zatražio pomoć od brata u konfliktu sa francuskim kraljem do kojeg je došlo zbog Kraljevine Sicilije koju je Pedro zauzeo 1282. Jaime je odbio njegovu molbu 1283. pod izlikom da bi zbog tog mogao biti ekskomuniciran od pape.

Sa francuskim kraljem Philippom III (koji je bio suprug njegove sestre Isabelle) sklopio je tajni sporazum u zamku kod Perpignana
Pedro III je 1285. došao u Perpignan, i iznenadio Jaima, koji se uspio spasiti bijegom preko odvodnog kanala i zatražio pomoć od francuskog kralja, koji je napao Kataloniju, ali se morao povući nakon poraza kod pirinejskog prijevoja *Panissara*.

Ljutiti Pedro III zbog tog je organizirao napad na Mallorcu, ali je zbog bolesti to morao prepustiti svom sinu Alfonsu III. 
On je opsjedao Palma de Mallorcu koja je uspjela izdržati 19. novembra 1285., nakon tog je anektirao Baleare. 
Jaime se tri puta bezuspješno pokušao vratiti na tron, to mu je uspjelo tek nakon sklapanja Mirovnog sporazuma u Anagniju 1295. u kom 
je pristao biti poslušan vazal Krune Aragona.

Nakon povratka na tron Jaime se posvetio unapređenju svoje male kraljevine. Valutnom reformom konsolidirao je financije i osnovao jedanaest 
novih naselja na Mallorci.

## Reference

## Vanjske veze

* ''Jaime II de Mallorca''
Darse cuenta

***Darse cuenta*** () je argentinski igrani film snimljen 1984. godine u režiji Alejandra Dorije. Po žanru je drama, a inspiriran je stvarnim događajima iz posljednjih godina vojne diktature. Nominalni protagonist, čiji lik tumači Dario Grandinetti je mladić koji u prometnoj nesreći teško strada i završi u komi. Radnja prikazuje kako ga napuštaju porodica i prijatelji, ali kako se ljekar u javnoj bolnici (čiji lik tumači Luis Brandoni) bori kako bi mu vratio život i dostojanstvo. Godine 1985. je osvojio nacionalnu filmsku nagradu.

## Reference

## Vanjske veze
* 
* ''Darse cuenta''  Cine Nacional
Plata dulce

***Plata dulce*** (; preneseno: "Brzi novac") je argentinska filmska komedija snimljena 1982. godine u režiji Fernanda Ayale. Radnja je inspirirana financijskim špekulacijama i deindustrijalizacijom koje su karakterizirale ekonomsku politike Argentine u posljednjim godinama tadašnje vojne diktature. Protagonisti, koje tumače Federico Luppi i Julio De Grazia, su dvojica muškaraca koji su zajedno služila vojsku i koji pokreću vlastiti investicijski fond, obećavajući klijentima basnoslovnu zaradu.

Snimanje *Plata dulce* je koincidiralo sa izbijanjem falklandskog rata, a zbog čega su producenti odustali od originalnog naslova *Bog mora biti Argentinac*, smatrajući da će ga publika inače smatrati ratnom propagandnom. Premijeru je imao nedugo nakon završetka sukoba u kome je Argentina poražena, a vladajući režim izgubio svaku trunku legitimiteta među narodom i bio prisiljen na tranziciju prema demokraciji.

## Uloge
*Federico Luppi: Carlos Bonifatti
*Julio De Grazia: Rubén Molinuevo
*Gianni Lunadei: Arteche
*Nora Cullen
*Adriana Aizemberg
*Flora Steinberg
*Alberto Segado
*Hernán Gené
*Marina Skell: Patricia
*Emilio Vidal
*Ricardo Hamlin
*Eduardo Alcoba
*Rubén Cosenza
*Max Berliner

## Vanjske veze
*
*Ficha de ''Plata dulce'' Cine Nacional
La historia oficial

***La historia oficial*** () je argentinski igrani film snimljen 1985. godine u režiji Luisa Puenzoa, poznat kao jedno od najuspješnijih ostvarenja argentinske i latinoameričke kinematografije u 20. vijeku.

Po žanru je drama, a protagonistica, čiji lik tumači Norma Aleandro je srednjoškolska nastavnica koja pred kraj desničarske vojne diktature u Argentini živi sa mužem (čiji lik tumači Hector Alterio) i 5-godišnjom usvojenom djevojčicom. Radnja prikazuje kako ispočetka, kao i mnogi pripadnici srednje klase, podržava režim, ali sa vremenom počinje otkrivati njegovu pravu prirodu i počinje sumnjati u to da je djevojčica dijete prisilno nestale političke zatvorenice koja je u tajnom zatvoru bila silovana i prisiljena rodi dijete koje bi bilo prodano bogatim parovima u Argentini ili svijetu.

*La historia oficial* se počela snimati dvije godine ranije, kada je diktatorski režim počeo prepuštati civilima, a u Argentinu se iz egzila vraćali brojni ljevičari, uključujući i Normu Leandro. Nakon vijesti o snimanju su režiser i članovi ekipe počeli primati prijetnje smrću od pristaša režima i članova sa njim povezanih paravojnih formacija, pa je objavljeno da se snimanje prekida; u stvarnosti, *La historia oficial* se nastavila snimati u tajnosti te, između ostalog, sadrži i dokumentarne snimke trga Plaza de Mayo u Buenos Aires gdje su se okupljala rodbina prisilno nestalih, odnosno članovi organizacije Majke Plaza de Mayo.

Film je svoju premijeru imao godinu i pol dana nakon službenog povratka demokracije, te je postigao izuzetan uspjeh, pogotovo kod stranih kritičara te dobio brojne prestižne nagrade. Pri tome se najviše ističe Oscar za najbolji film na stranom jeziku koji je dodijeljen 24. marta 1986. godine, upravo na desetu obljetnicu puča kojim je uspostavljena diktatura. *La historia official* je bio prvi argentinski i prvi latinoamerički film koji je dobio to priznanje.

## Uloge
* Norma Aleandro ... Alicia Marnet de Ibáñez
* Héctor Alterio ... Roberto Ibáñez
* Chunchuna Villafañe ... Ana
* Hugo Arana ... Enrique
* Guillermo Battaglia ... José
* Chela Ruiz ... Sara
* Patricio Contreras ... Benítez
* María Luisa Robledo ... Nata
* Aníbal Morixe ... Miller
* Jorge Petraglia ... Macci
* Analía Castro ... Gaby
* Daniel Lago ... Dante
* Augusto Larreta ... General
* Pablo Rago

## Reference

## Vanjske veze
* 
* 
* 
* ''La historia oficial''  at the cinenacional.com 
* ''La historia oficial''  20th Anniversary in Argentina 
* ''The Official Story'' trailer at YouTube
La deuda interna

***Verónico Cruz***, također poznat i pod naslovom ***La deuda interna*** () je argentinsko-britanski igrani film snimljen u režiji Miguela Pereire, kome je to bio cjelovečernji debi, te premijerno prikazan početkom 1988.. Po žanru je drama, a predstavlja adaptaciju istoimenog autobiografskog romana Fortunata Ramosa. Protagonist, čiji lik tumači Juan José Camero, je učitelj koji u doba desničarske vojne diktature odlazi u zabitu seosku oblast u provinciji Jujuy gdje će postati životni uzor i očinska figura mladom indijanskom dječaku, za čijeg biološkog oca se ispostavi da je kao navodni ljevičar prisilno nestao. *Veronico Cruz* je izazvao pažnju kao jedna od prvih filmskih koprodukcija Argentine i Ujedinjenog Kraljevstva, zemalja koje su nekoliko godina ranije međusobno ratovali; završnica filma, u kojoj se prikazuje taj sukob, je izazvala kontroverze u dijelu britanske javnosti.

## Vanjske veze
* 
* ''La deuda interna''  Cine Nacional
La ciudad oculta

***La ciudad oculta*** () je argentinski igrani film snimljen 1989. godine u režiji Osvalda Andechage. Po žanru je drama, a radnja se događa 1978. godine, kada za vrijeme Svjetskog prvenstva u fudbalu tadašnja desničarska vojna hunta odlučuje "očistiti" Buenos Aires od "problematičnih" elemenata, te jedna od meta postaje *[[villa miseria]]* (sirotinjsko naselje) pod imenom Ciudad Oculta. *La ciudad oculta* je osvojio nacionalnu filmsku nagradu.

## Vanjske veze
*
Últimas imágenes del naufragio

***Últimas imágenes del naufragio*** () je argentinsko-španski igrani film snimljen 1989. godine u režiji Elisea Subiele. Po žanru je drama, a protagonist, koga tumači Lorenzo Quinteros, je prodavač osiguranja koji sanja o tome da napiše roman. Radnja pokazuje kako upoznaje samoubilački raspoloženu ženu (koju tumači Noemi Frenkel), a koja će mu poslužiti kao inspiracija. *Últimas imágenes* je dobio dobre kritike i osvojio nacionalnu filmsku nagradu, ali je loše prošao kod publike, a što se ponekad tumači time da je predstavljao svojevrsnu alegoriju za tadašnje ekonomske probleme u Argentini koje je prosječni Argentinac nastojao zaboraviti.

## Uloge

* Lorenzo Quinteros (Roberto)
* Noemí Frenkel (Estela)
* Hugo Soto (Claudio)
* Pablo Brichta (José)
* Andrés Tiengo (Mario)
* Sara Benítez (La madre)
* Alicia Aller (La esposa)
* Alfredo Stuart (Cristo)
* Marisa Ferrari
* Viviana Tellas	
* Amanda Beitía
* Rafael Moreno
* Martha Machada
* Willi Nikiforos
* Pablo Bontá
* Alfredo Alcón (Voz de Cristo)
* Adolfo Aristarain (Cameo)
* Aldo Pastur

## Vanjske veze
*
Después de la tormenta

***Después de la tormenta*** () je argentinsko-španski igrani film 1990. godine u režiji  Tristana Bauera. Po žanru predstavlja socijalno angažiranu dramu, a velikim dijelom je inspiriran tada aktualnim ekonomskim nedaćama u Argentini. Protagonist, koga tumači Lorenzo Quinteros je otac porodice iz siromašnog predgrađa Buenos Airesa koji, suočen s nedostatkom posla i perspektive, odlazi u rodno selo kako bi otkrio da je tamo situacija još gora.

## Vanjske veze
*
Dževdet Mustagrudić

**Dževdet Mustagrudić** (Podgorica, Kraljevina Jugoslavija, 1923. – Pazarić, Nezavisna Država Hrvatska, 1944.) bio je nogometaš i član Narodnooslobodilačke borbe Jugoslavije Sahranjen je u jednom selu u Konjicu.  

Savjet za davanje prijedloga naziva, ulica i trgova Podgorice je 8. juna 2017. donio odluku da dvije saobraćajnice zajednički nose imena po fudbalerima Ibrahimu Methadževiću i Dževdetu Mustagrudiću.

## Igrački profil
Bio je brz igrač, sa jakim i preciznim udarcem, i izvanredan tehničar. Igrao je jednako dobro sa obje noge, i kretao se po čitavom terenu. Bio je odličan u primanju lopte. 

## Nogometna karijera
Sa 15 godina, karijeru je 1937. počeo u klubu GSK Balšić Podgorica. Igrao je za prvi tim sve utakmice Balšića. Padom Kraljevine Jugoslavije, Crna Gora se našla pod okupacijonom zonom fašističke Italije, kada će se on sa čitavom porodicom preseliti u Sarajevo 1941. godine. Tu je počeo igrati za Đerzelez koji se takmičio nogometnoj ligi NDH.

Bio je jedan od najboljih igrača Đerzeleza u to vrijeme, a drugi igrači su pričali da protiv boljeg nisu igrali. Dva puta je igrao za reprezentaciju tadašnje Crne Gore. Više puta je dobio ponudu hrvatskih klubova, koje je odbijao, smatrajući da će time izdati svoj klub i grad koji ga je lijepo primio Nedugo prije smrti novine su pisale da je prelazak u HŠK Građanski Zagreb bila već završena stvar.  

## Pristupanje partizanima
Iz Sarajeva je izašao posredstvom Nihada Kučukalića i Mirka Tošića koji su njega i nekolicinu drugih izveli na vrh Igmana, gdje su primljeni u SKOJ. Bio je u grupi učenika koji su bili predvođeni profesorima Resulovićem i Peljom. Mustagrudić je pristupio Konjičkom partizanskom odredu u septembru 1944. Poginuo je samo 7 dana kasnije, kod Pazarića, blizu Sarajeva, prilikom napada na njemački bunker kad ga je geler od minobacača smrtno pogodio u glavu. Bio je jedini poginuli od 80 učesnika te operacije.

Nekoliko dana nakon smrti stigla je poruka da se Mustagrudić uputi na jedan od aerodroma kako bi bio prebačen u Italiju gdje se trebao priključiti igračima Hajduka koji su nastupali kao tim NOV i POJ. 

## Reference
Pedro III od Aragona

**Pedro III od Aragona** (Valencia, 1239. - Villafranca del Panades, 11. novembar 1285. poznat i kao **Pedro Veliki** bio je aragonski kralj od 1276. kad mu je umro otac Jaime I i sicilijanski kralj od 1282. do svoje smrti 1285.

## Biografija

Rođen je kao sin aragonskog kralja Jaimea I - Osvajača i Violante (kćeri ugarskog kralja. Još od 1243. je određen da bude prijestolonasljednik, godinu dana nakon očeva testamenta iz 1253. počeo je koristiti titulu krunski princ, a 1257. je postavljen za generalnog prokuratora.

Na toj funkciji se istakao kao oštar protivnik anarhije i samovolje lokalnih plemića. 
Nakon posljednjeg testamenta svoga oca 1262. napisanog nakon smrti starijeg polubrata Alfonsa, dobio je Krunu Aragona (Kataloniju, Aragon i Valenciju, dok je njegov brat Jaime (Jaime II od Mallorce) dobio Baleare , Grofoviju Roussillon i Montpellier, što je silno razljutilo Pedra, ali se morao povinovati očevoj volji.

Pedro se 1262. oženio sa Constanzom od Sicilije kćerkom Manfreda kralja Sicilije iz Dinastije Hohenstaufen, pa se zbog tog smatrao zakonitim pretendentom na sicilijanski tron. Kad je 1282. izbila pobuna na Siciliji - poznata kao - Sicilijanska večernja, Pedro se iskrcao na otok i pomogao ustanicama, da protjeraju Anžuvince. 
Zatim se u Palermu okrunio za sicilijanskog kralja, usprkos tome što su papa Martin IV. i Gvelfi bili protiv toga.

Ta njegova sicilijanska avantura nije primljena dobro ni u matičnoj Kruni Aragona, naročito u krugovima višeg plemstva i njihovoj *Unión Aragonesa*, koja ga je zbog tog prisilila da im da neke privilegije koje im je dao njegov otac - *Fueros de Aragón* (Aragonska prava), čak i da se odrekne nekih 
Kraljevskih prerogativa.

Ljutiti papa Martin IV. pokrenuo je protiv njega Aragonski križarski rat pa je 1285. francuski kralj Philippe III krenuo vojskom na njega, ali ga je Pedro katastrofalno porazio. Ubrzo nakon tog je umro.

Pedro je bio poznat po velikom stasu i fizičkoj snazi, njegovi nasljednici su također postali poznati vladari; Alfonso III od Aragona, Jaime II od Aragona i Federico II od Sicilije.

## Reference

## Vanjske veze

* ''Peter III, king of Aragon and Sicily'' 
* ''Pere II de Catalunya-Aragó''
Hombre mirando al sudeste

***Hombre mirando al sudeste*** () je argentinski igrani film snimljen 1986. godine u režiji Elisea Subiele. Po žanru je drama sa elementima science fictiona. Naslovni lik, koga tumači Hugo Soto je tajanstveni, bezimeni pacijent u psihijatrijskoj bolnici koji tvrdi da je vanzemaljac koji je došao proučavati Zemlju i njene žitelje. Radnja prikazuje kako je psihijatar (čiji lik tumači Lorenzo Quinteros) koji ga liječi prema tome skeptičan, ali kako svejedno opaža kako ima blagotvorni efekt na druge pacijente, ali i neke neobične detalje koji ukazuju da bi njegova priča mogla ipak biti istinita.

*Hombre mirando al sudeste* je prošao relativno nezapaženo u argentinskim kino-dvoranama, ali je zato postao neočekivani hit u videotekama, te je, na iznenađenje mnogih, od strane argentinskog Ministarstva kulture bio izabran kao službeni kandidat za Oscar za najbolji strani film. Kritičari su u njemu, pak, prepoznali uticaj klasičnih filmova 1970-ih kao što su *[[The Man Who Fell on Earth (film)|Čovjek koji je pao na Zemlju]]* i *[[Let iznad kukavičjeg gnijezda (film)|Let iznad kukavičjeg gnjijezda]]*. Izvan Argentine je, međutim, bio relativno opskuran, iako ga je Mike Figgis 1993. godine naveo kao inspiraciju za neke od scena svog filma *[[Mr. Jones]]*. To se, pak, promijenilo 2001. godine kada je u SAD snimljen film pod naslovom *[[K-Pax (film)|K-Pax]]* koji se često naziva njegovim neslužbenim remakeom.

## Uloge
* Lorenzo Quinteros ... Dr. Julio Denis
* Hugo Soto ... Rantés
* Inés Vernengo ... Beatriz Dick
* Cristina Scaramuzza ... Bolničar
* Tomás Voth ... Mladi samoubica
* David Edery ... Direktor bolnice
* Rúbens Correa ... Dr. Prieto.

## Vanjske veze
* 
* 
* ''Man Facing Southeast''  at Cinenacional.com
El exilio de Gardel (Tangos)

***El exilio de Gardel*** () je argentinsko-francuski filmski mjuzikl snimljen 1985. godine u režiji Fernanda Solanasa. Radnja se događa u Parizu za vrijeme desničarske vojne diktature koja je vladala Argentinom 1970-ih i početkom 1980-ih, a protagonisti su ljevičari i njihovi simpatizeri prisiljeni otići u egzil, gdje odluče napraviti muzičku predstavu kojom bi evocirali sjećanje na domovinu. *El exilio* je premijeru imao na venecijanskoj Mostri gdje je osvojio Veliku nagradu žirija.

## Uloge
*Marie Laforêt (Mariana)
*Miguel Ángel Solá (Juan Dos)
*Philippe Leotard (Pierre)
*Marina Vlady (Florence)
*Georges Wilson (Jean Marie)
*Lautaro Murúa (Gerardo)
*Ana María Picchio (Ana)
*Gabriela Toscano
*Miguel Etcheverry (San Martín)
*Melki (El Angel)
*Gregorio Manzur (Carlos Gardel)
*Leonor Galindo
*Eduardo Pavlovsky
*Jorge Six
*Guillermo Núñez
*Mirtha Cenedeiros
*Guillermo Angelelli
*Fernando Solanas (Discépolo)
* Héctor Malamud
*olkar ramirez (juan uno)

## Vanjske veze
* 
* ''Tangos, el exilio de Gardel o la revolución estética de Fernando Solanas'', por Cécile François, University of Orleans 
*El exilio de Gardel, Cine Nacional
Koalicija (Australija)

**Liberalno-nacionalna koalicija** (), poznata i po skraćenim nazivom **Koalicija** () je savez dvije vodeće političke stranke desnog centra u Australiji, a u koju čine Liberalna stranka Australije i Nacionalna stranka Australije. Osnovana je godine 1946. nedugo nakon stvaranja Liberalne stranke, a njena je specifičnost u tome što se Nacionalna stranka smatra desnijom i konzervativnijom, a Liberalna stranka bližom centru i liberalnijom. Za nju je također karakteristično da nastoji okupiti dva različita bloka birača - Liberalna stranka u gradovima, a Nacionalna stranka u selima. U Liberalno-nacionalnoj koaliciji, čiji zastupnici čine zajednički blok u federalnom parlamentu, Liberalna stranka se smatra vodećim partnerom, te njen vođa automatski postaje premijer kada je Koalicija na vlasti, odnosno vođa opozicije kada je Koalicija u opoziciji. Koalicija na razini australijskih federalnih država funkcionira drukčije, pa su tako u Zapadnoj Australiji obje stranke vode samostalnu politiku, dok su u Queenslandu formalno ujedinjene u Liberalnu nacionalnu partiju Queenslanda.

## Vanjske veze
* Liberals site
* Nationals site
* LNP site 
* CLP site 
* ''History of preferences'' page at the Australian Broadcasting Corporation site
Now You See Him, Now You Don't

***Now You See Him, Now You Don't*** () je američka science fiction filmska komedija snimljena 1972. godine u režiji Roberta Butlera. Predstavlja nastavak filma *[[The Computer Tennis Shoes]]*, a u njemu Kurt Russell ponavlja ulogu Dextera Reillyja, studenta na fiktivnom Medfield Collegeu. Radnja prikazuje kako zajedno sa svojim kolegama otkrije način da postane nevidljiv, a što postane zanimljivo grupi kriminalaca koja to otkriće nastoje zloupotrijebiti u svrhu pljačke. Godine 1975. je snimljen nastavak pod naslovom *[[The Strongest Man in the World]]*.

## Uloge

* Kurt Russell ... Dexter Reilly
* Cesar Romero ... A.J. Arno
* Joe Flynn ... Dekan Eugene (E.J.) Higgins
* Jim Backus ... Timothy Forsythe
* William Windom ... Profesor Lufkin
* Michael McGreevey ... Richard Schuyler
* Ed Begley Jr. ... Druffle
* Richard Bakalyan ... Cookie
* Joyce Menges ... Debbie Dawson
* Alan Hewitt ... Dean Edgar Collingswood
* Kelly Thordsen ... Policijski narednik Cassidy
* Bing Russell ... Alfred
* Edward Andrews ... Mr. Sampson, predsjednik banke
* George O'Hanlon ... Ted, čuvar banke
* John Myhers ... Golfer
* Pat Delany ... Winifred Keesely, Higginsova sekretarica
* Robert Rothwell ... Vozač
* Frank Welker ... Henry
* Mike Evans ... Henry Fathington

## Izvori

## Vanjske veze
* 
* 
*
A Thousand Years of Good Prayers

***A Thousand Years of Good Prayers*** () je američki igrani film snimljen 2007. godine u režiji Waynea Wanga. Po žanru je drama, a temelji se na istoimenoj zbirci priča Yiyun Li koja je također napisala scenario. Protagonist, koga tumači Henry O je penzionrani udovac koji iz Pekinga dolazi u SAD posjetiti svoju kćer (čiji lik tumači Faye Yun) koja se nedavno razvela. Radnja prikazuje napetosti koje nastanu kada otkrije kako ona održava ljubavnu vezu sa oženjenim muškarcem (čiji lik tumači Pasha D. Lychnikoff), dok, istovremeno on sam upozna ostarjelu iransku imigranticu (čiji lik tumači Vida Ghahremani). *A Thousand Years of Good Prayers* je na festivalu u San Sebastianu osvojio nagradu Zlatna školjka.

## Vanjske veze
*
Tropa de Elite

***Tropa de Elite*** () je brazilsko-argentinsko-američki akcijski film snimljen 2007. godine u režiji Joséa Padilhe, poznat kao najuspješnije ostvarenje brazilske kinematografije u 21. vijeku.

Temelji se na *[[Elite da Tropa]]*, knjizi u kojoj su sociolog Luiz Eduardo Soares i dva vojna policajca - Andre Batista i Rodrigo Pimentel - opisali djelovanje Bataljona za specijalne policijske operacije (, skr. BOPE), specijalne jedinice pri Vojnoj policiji Države Riod de Janeiro. Protagonist, čiji lik tumači Wagner Moura, je jedan od zapovjednika BOPE-a koji godine 1997. pred posjet pape Ivana Pavla II dobija zadatak "očistiti" favele od narkobosova i do zuba naoružanih bandi, a radnja prikazuje kako prije toga u BOPE nastoji regrutirati nove pripadnike kako bi među njima odabrao pravog nasljednika.

Film je u Brazilu izazvao veliku pažnju, ali i kontroverze, pogotovo u liberalnim i ljevičarskim krugovima koji su autore optužili da opravdavaju policijsku brutalnost i veličaju nasilne metode borbe protiv kriminala. Iako je neposredno pred kino-premijeru na Internet "iscurila" piratska kopija koju je, prema procjenama, pogledalo čak 11 miliona ljudi, *Tropa de Elite* je u brazilskim kino-dvoranam postigla enorman uspjeh, postavši najgledanijim brazilskim filmom svih vremena. Početkom 2008. je prikazan na Berlinskom festivalu gdje je osvojio Zlatni medvjed.

Godine 2010. je snimljen nastavak pod naslovom *[[Tropa de Elite 2: o Inimigo agora É Outro]]*.

## Radnja

Godina 1997., kapetan BOPE, Roberto Nascimento dobio je zadatak ukloniti kriminalne aktivnosti i trgovinu drogom u favelama u dijelu Rio de Janeira, jer će papa Ivan Pavao II. posjetiti to područje i tamo prespavati.  U međuvremenu, supruga kapetana Nascimenta očekuje dijete, a on želi napustiti službu, ali prvo treba pronaći svog nasljednika.

Među kandidatima za dva BOPE časnika su prijatelji: Neto Gouveia i André Matias. Oboje teško podnose duboko ukorijenjenu korupciju u lokalnoj policiji i birokraciji. Moraju proći žestoku obuku, kako bi jedan od njih preuzeo ulogu zapovjednika. Neto se brže navikae na izvršenje naloga, dok se André bori se s vlastitim idealima. Pripadnici BOPE-a imaju dopuštenje koristiti sve načine suzbijanja kriminala pa su često prebrutalni i preokrutni u postupanju s kriminalcima, ali jedino se njih kriminalci boje. Ostali policajci ne usude se ni ući u favele pod kontrolom kriminalaca, nego imaju tajne dogovore s kriminalcima, da ih uz određenu novčanu nagradu ostave na miru. BOPE ima pravilo krvne osvete za svakog svog ubijenog pripadnika, što će se i dogoditi nakon što Neto bude ubijen u jednoj akciji, a do tada neodlučni André mora preuzeti njegovo mjesto i donositi odluke.

## Uloge
* Wagner Moura kao kapetan Roberto Nascimento
* Caio Junqueira kao Neto Gouveia
* André Ramiro kao André Matias
* Maria Ribeiro kao Rosane
* Fernanda Machado kao Maria
* Fernanda de Freitas kao Roberta Alunde
* Paulo Vilela kao Edu

## Reference

## Vanjske veze
* 
* *[http://www.adorocinema.com/filmes/filme-133548/ Tropa de Elite]*  no AdoroCinema
* 
*
Gatica, el Mono

***Gatica, el Mono*** () je argentinski biografski film snimljen 1993. godine u režiji Leonarda Favija. Protagonist, čiji lik tumači Edgardo Nieva, je José María Gatica, bokser koji je 1940-ih i 1950-ih uživao status jedne od najpopularnijih ličnosti u zemlji. Radnja prikazuje njegov život od početaka u potpunom siromaštvu na ulicama Buenos Airesa, preko slave koju je stekao nizom nokauta, ali i kako se sa njome nije znao nositi, te je nakon nekoliko poraza brzo osiromašio i završio život na tragičan način. *Gatica*, u kome se u ulozi protagonistove majke pojavljuje njegova kćer Maria Eva Gatica, je dobio nacionalnu filmsku nagradu.

## Uloge
* Edgardo Nieva ... Gatica
* Horacio Taicher ... El Ruso
* Juan Costa ... Jesús Gatica
* María Eva Gatica ... Madre
* Kika Child ... Ema
* Virginia Innocenti ... Nora
* Adolfo Yanelli ... El Rosarino

## Vanjske veze
*
Cortázar (film)

***Cortázar*** je argentinski dokumentarni film snimljen 1994. godine u režiji Tristana Bauera. U njemu se prikazuje život i djelo znamenitog argentinskog književnika Julija Cortazara. Osvojio je nacionalnu nagradu za najbolji film.

## Vanjske veze
* Cortázar, Cine Nacional
Heinz-Christian Strache

**Hajnc-Kristijan Štrahe** (; 12. jun 1969) je austrijski političar, koji je bio vođa austrijskih nacionalista i predsednik Slobodarske partije Austrije od 2005 do 2019. godine. Bio je i vice-kancelar Austrije od 18. decembra 2017 do 18. maja 2019, kada je podneo ostavku nakon objavljivanja video zapisa iz 2017. na kojem se vidi kako ženi koja se predstavila kao nećaka jednog ruskog milijardera nudi državne poslove u zamenu za finansijsku pomoć Slobodarskoj partiji.

Rođen je 12. juna 1969. u Beču. Po obrazovanju je stomatolog-zubni tehničar.

Politikom na lokalnom nivou počeo je da se bavi 1991. Beču. Dugo je bio glavni saradnik Jerga Hajdera na funkciji generalnog sekretara SPA.

Nakon rascepa u SPA 2005. postaje njen predsednik.

Mediji pod kontrolom njegovih političkih protivnika zameraju mu divljenje prema Srbima, a posebno prema Vojislavu Šešelju, koga nazivaju ekstremistom. Takođe ga napadaju zbog čestog korišćenja pozdrava sa podignuta tri prsta što je po njima nacistički pozdrav.

Oženjen je Andreom i ima dvoje dece.

## Reference

## Vanjske veze

* 
* Kosovo je deo Srbije - intervju („Politika”, 10. februar 2018)
Vladari Mallorce

**Vladari Mallorce** (katalonski: *Reis de Mallorca* bilo je nekoliko nasljednika aragonskog kralja 
Jaimea I koji je nakon zauzimanja Baleara 1229. - 1231. osnovao Kraljevstvo Mallorce.

Njegovim testamentom kraljevstvo je nasljedio njegov mlađi sin Jaime II od Mallorce, koji je vladao kao nominalni vazal Krune Aragona.
Sa trona ga je zbacio nećak Alfonso III koji je 1287. konačno zauzeo i Menorcu i tako sa Baleara izbacio i posljednje.
maurske vladare.

Nakon sklapanja Mirovnog sporazuma u Anagniju 1295. Kraljevstvo Mallorce je vraćeno Jaimeu II.. 
Ponovno je uklopljeno u sastav Krune Aragona 1344.

## Lista vladara

## Reference

## Vanjske veze

* ''Regne de Mallorca''
Entre les murs (film)

***Entre les murs*** () je francuski igrani film snimljen 2008. godine u režiji Laurenta Canteta. Po žanru je drama, a predstavlja adaptaciju istoimenog autobiografskog romana Françoisa Bégaudeaua, temeljenog na njegovim iskustvima nastavnika u jednoj školi. Bégaudeau, koji je također sudjelovao u pisanju scenarija, se pojavljuje i u glavnoj ulozi, tumačeči lik nastavnika. Film je premijeru imao na Kanskom festivalu gdje je trijumfirao, osvojivši Zlatnu palmu.

U Hrvatskoj je prikazan pod naslovom ***Razred***.

## Sinopsis

Fransoa i njegove kolege spremaju se za novu školsku godinu u gimnaziji koja se nalazi u vrlo opasnom kraju, gde mahom žive deca emigranata. Naoružani najboljim namerama, čine sve da pruže dobro obrazovanje za svoje učenike. Razred je mikrokosmos savremene Francuske, mesto na kom se sučeljavaju različiti kulturni miljei i pogledi na svet. Iako zabavni i inspirativni, učenici svojim problematičnim ponašanjem itekako mogu da ugroze entuzijazam nastavnika u ovom malo plaćenom poslu. Fransoa, profesor francuskog jezika i književnosti, suočava se sa izazovom da zainteresuje učenike, koji slabo mare za knjige i tradicionalne vrednosti obrazovanja. On insistira na atmosferi međusobnog poštovanja i marljivosti. Njegov ekstravagantni metod podučavanja lišen dosade i strogosti često izneneđuje njegove učenike. Ali njegova profesorska etika stavljena je na probu u momentu kada učenici počnu da preispituju njegove metode.

## Reference

## Vanjske veze
*
* 
*
Jednostavno tako

***Jednostavno tako*** ( transliteracija: Be hamin sadegi) je iranski igrani film snimljen u režiji Reze Mirakamija i premijerno prikazan početkom 2008. godine. Po žanru je drama, a protagonistica, čiji lik tumači Hengameh Ghaziani, je žena koja je materijalno situirana, ali je nesretna u braku sa mužem koji je opsjednut poslom, te suočena sa sebičnom djecom koja joj ne ostavljaju nimalo vremena za sebe. *Be Hamin Sadegi* je osvojio niz prestižnih nagrada, uključujući glavnu nagradu na Moskovskom festivalu.

## Vanjske veze
*
Frygtelig lykkelig

***Frygtelig lykkelig*** () je danski kriminalistički film snimljen 2008. godine u režiji Henrika Rubena Genza. Predstavlja adaptaciju istoimenog romana Erlinga Jepsena. Protagonist, koga tumači Jakob Cedergen, je policajac koji je, nakon nasilnog incidenta sa suprugom i njenim ljubavnikom, degradiran i poslan na službu u zabačeno selo u južnom Jyllandu. Radnja prikazuje kako tamo otkriva da lokalni nasilnik (čiji lik tumači Kim Bodnia) zlostavlja suprugu (čiji lik tumači Lene Maria Christensen), te se upetlja u lokalne spletke. *Frygtelig lykkelig* je premijerno prikazan na festivalu u Karlovym Varyma gdje je osvojio nagradu Kristalni globus.

## Vanjske veze
*
*''Terribly Happy'' at Rotten Tomatoes
Ai no yokan

, u međunarodnoj distribuciji poznat pod engleskim naslovom ***The Rebirth*** () je japanski igrani film snimljen 2007. godine u režiji Masahira Kobayashija. Po žanru je drama, a u njemu Kobayashi tumači lik udovca čiju je kćer u školi ubio drugi učenik. Radnja prikazuje kako ga nastoji sresti majka ubice (čiji lik tumač Makiko Watanabe). Film je prikazan na festivalu u Locarnu gdje je osvojio nagradu Zlatni leopard.

## Vanjske veze
*
Das weiße Band

***Das weiße Band – Eine deutsche Kindergeschichte*** () je njemačko-austrijsko-francusko-italijansko-kanadski crno-bijeli igrani film snimljen 2009. godine u režiji Michaela Hanekea. Po žanru je kostimirana drama, a radnja se događa u jednom protestantskom selu na sjeveru Njemačke gdje godinu dana prije izbijanje Prvog svjetskog rata učenici lokalne škole, ali i mještani, postaju žrtvama bizarnih i neobjašnjivih nesreća, a koje sve više podsjećaju na ritualno žrtvovanje ljudi. *Das weiße Band* je premijerno prikazan na Kanskom festivalu gdje je trijumfirao, osvojivši Zlatnu palmu. Kritičari su ga često tumačili kao svojevrsnu alegoriju na genezu nacizma u Njemačkoj, a osim Zlatne palme je dobio i niz drugih prestižnih nagrada.

## Vanjske veze
* 
* 
* 
* 
*
HRT International

**HRT International** (kraće **HRT Int.,** prije **Peti program Hrvatske radiotelevizije** ili **HTV 5**) je peti televizijski program Hrvatske radiotelevizije koji je s emitiranjem počeo 1. siječnja 2018. godine, a namijenjen Hrvatima izvan Republike Hrvatske te međunarodnoj javnosti. Pristup satelitskomu signalu moguć je u Europi, Sjevernoj Americi, Australiji i na Novome Zelandu, a emitiraju se specijalizirani sadržaji namijenjeni hrvatskim iseljenicima i međunarodnoj javnosti, odabir sadržaja četiriju HRT-ovih nacionalnih televizijskih programa te izbor iz arhivskoga materijala Hrvatske radiotelevizije.

## Program
Među sadržajima namijenjenima Hrvatima izvan Republike Hrvatske i međunarodnoj javnosti bit će televizijske vijesti na engleskome, njemačkome i španjolskome jeziku te dokumentarne serije "Otkrivamo Hrvatsku" i "Hrvatska, moj izbor" u kojima je portretirana sudbina iseljenih Hrvata, povratnika i stranaca u Republici Hrvatskoj. Na rasporedu će biti i dokumentarni sadržaji koji prate povijesne veze između Republike Hrvatske i svijeta i bilježe vrijednost hrvatske kulturne baštine te specijalizirana emisija za hrvatske manjine i iseljeništvo, odnosno hrvatski narod u Bosni i Hercegovini.

Peti program Hrvatske televizije (HRT Int.) će spomenute sadržaje ponuditi i na engleskome, njemačkome i španjolskome jeziku kako bi se Republiku Hrvatsku u svjetskim razmjerima učinilo bliskom ne samo mlađim naraštajima hrvatskih iseljenika, nego i strancima. Osmosatni program, koji će sadržavati približno devedeset minuta specijaliziranih sadržaja na dan, emitirat će se još dvaput dnevno kako bi se pokrile sve vremenske zone i područja sa znatnim brojem hrvatskih iseljenika.

Pokretanjem novoga programa ispunjava se obveza Hrvatske radiotelevizije koja proizlazi iz Ugovora između Hrvatske radiotelevizije i Vlade Republike Hrvatske prema kojoj javni medijski servis ima zadaću što bolje informirati Hrvate diljem svijeta i međunarodnu javnost kako bi se promicale hrvatske kulturne, tradicijske, prirodne, turističke i brojne druge posebnosti. Uspostavom toga programa, čiji će sadržaji biti dostupni i s pomoću multimedijske usluge HRTi (ali ne i drugih hrvatskih digitalnih televizija ili telekomunikacijskih operatera), Hrvatska radiotelevizija uključuje se i u trend članica Europske radiodifuzijske unije (engl. *European Broadcasting Union*), koje emitiraju satelitski televizijski program.

## Reference

## Vanjske veze
*Službene stranice Hrvatske radiotelevizije
2019. na televiziji

## Globalni televizijski događaji

## Premijere TV-serija i redovnih emisija

## TV-serije i redovne emisije prestale s emitiranjem
*22. mart - *[[The OA]]* (Netflix, 2016 - 2019)
*29. mart - *[[Santa Clarita Diet]]* (Netflix, 2017 - 2019)
*19. maj - *[[Game of Thrones]]* (HBO, 2011 - 2019)

## Reference
Bitka kod Choleta

**Bitka kod Choleta** ili **Druga bitka kod Choleta** () odigrala se na zapadu Francuske za vrijeme Rata u Vandeji 17. oktobra 1793. godine između snaga francuske republikanske vlade na jednoj, i vandejskih rojalističkih pobunjenika na drugoj strani. Do nje je došlo nakon višemjesečnih borbi s promjenjivim ishodom u kojima su republikanske snage pokušavale ugušiti rojalistički ustanak u Vandeji, odnosno neposredno nakon bitke kod La Tremblayea nakon koje su republikanci uspjeli zauzeti glavno rojalističko uporište Cholet. Pobunjeničke snage, okupljene sjeverno od grada, su 17. oktobra krenule u napad na republikance; iako su, kao i u većini dotadašnjih okršaja, uživale premoć u ljudstvu, u odnosu na republikance su imali manjak artiljerije, municije, a tokom same bitke je do izražaja došla bolja opremljenost, izvježbanost i iskustvo republikanskih snaga, pogotovo onih kojima je zapovijedao general Jean-Baptiste Kléber. Pobunjeničke snage su na kraju razbijene i natjerane na panično povlačenje prema rijeci Loire. Iako je bitka imala odlučujući karakter te je njome prestao ozbiljniji oružani otpor Republici u samoj Vandeji, rat se nastavio, s obzirom da su poraženi pobunjenici krenuli u pohod na sjever poznat kao Virée de Galerne prije nego što su konačno uništeni u bitci kod Savenaya dva mjeseca kasnije.
False Flag (NCIS: Los Angeles)

***False Flag*** () je 240. epizoda, odnosno 24. epizoda 10. sezone američke TV-serije **. Prvi put je prikazana na programu američke TV-mreže CBS 19. maja 2019. godine. Predstavlja nastavak epizode čija je radnja počela u epizodi *[[The Guardian (NCIS: Los Angeles)|Čuvar]]*

Scenario za epizodu je pisao Frank Military, a režirao ju je Dennis Smith.

Radnja prikazuje kad su Kalen, Hana i Rab pronašli osumnjiečnog na brodu *Vernost*, ali su uporedo sa tim prisiljeni da rešavaju stvar sa iranskim snagama oko granice sa Irakom. Sara MekKenzi pomaže ostaktu ekipa da razmirsi složenu mrežu špijunaže pokvarenog ruskog zvaničnika, čečenskih terorista i nametljivih IDIL-ovaca. Erik je sukobljen između toga da bude uz Nel u bolnici i rada na sprečevanju Trećeg svetskog rata.

## Vanjske veze

* CBS: ''NCIS: Los Angeles''
The Guardian (NCIS: Los Angeles)

***The Guardian*** () je 239. epizoda, odnosno 23. epizoda 10. sezone američke TV-serije **. Prvi put je prikazana na programu američke TV-mreže CBS 12. maja 2019. godine. Predstavlja prvi deo epizode čija je radnja dobila nastavak u epizodi *[[False Flag (NCIS: Los Angeles)|Lažna zastava]]*

Scenario za epizodu je pisao R. Scott Gemmill, a režirao ju je John Peter Kousakis.

Radnja prikazuje kad su Kalen i Sem otputovali na BSD Vernost u Persijskom zalivu kako bi radili sa kapetanom Harmonom Rabom ml. jer je ekipa otkrila pretnje od opasnosti na vojnim mestima.

## Vanjske veze

* CBS: ''NCIS: Los Angeles''
La teta asustada

***La teta asustada*** (), također poznat i pod engleskim naslovom ***The Milk of Sorrow*** () je peruansko-španski u režiji Claudije Llose. Po žanru je drama, a protagonistica, čiji lik tumači Magaly Solier, je mlada žena čija je majka bila silovana za vrijeme krvavog sukoba peruanske vlade sa maoističkim pokretom Sendero luminoso. Radnja prikazuje kako time postaje potpuno opsjednuta, odnosno uvjerena da je njeno stradanje i trauma prenesena preko nje sa majčinim mlijekom. *La teta asustada* je premijerno prikazana na Berlinskom festivalu gdje je osvojila Zlatni medvjed.

## Vanjske veze
*
* Reseña de La Teta Asustada
* Video de la La teta asustada en rtve.es
* MySpace de Selma Mutal con la música de la película y otras más
Pandora'nın Kutusu

***Pandora'nın Kutusu*** () je tursko-francusko-njemačko-belgijski igrani film snimljen 2008. godine u režiji Yesima Ustaoglua. Po žanru je drama, a radnja prikazuje kako su dvije sestre i brat, koji žive u Istanbulu, prisiljeni brinuti se o svojoj staroj majci koja pokazuje znakove demencije, te kako njen dolazak sa sela izaziva dugo zatomljivane sukobe. *Pandora'nın Kutusu* je na festivalu u San Sebastianu osvojila nagradu Zlatna školjka.

## Uloge
* Tsilla Chelton- Nusret
* Derya Alabora - Nesrin
* Övül Avkıran - Güzin
* Onur Ünsal - Murat
* Osman Sonant - Mehmet
* Tayfun Bademsoy - Faruk
* Nazmi Kırık - Hırsız

## Vanjske veze
*
Sancho od Mallorce

**Sancho od Mallorce** zvan **Miroljubivi** (Perpignan, 1277. - Formiguères, 4. septembar 1324.) bio je kralj Mallorce od 1311. do svoje smrti 1324.

## Biografija

Rođen je kao sin kralja Jaimea II i Esclaramunde de Foix. Nakon što se njegov stariji stariji brat Jaime, odrekao trona i zaredio kao Franjevac - 1302. je proglašen prijestolonasljednikom, tri godine kasnije se oženio sa Mariom Napuljskom, čija je 
sestra Blanca bila supruga aragonskog kralja Jaimea II.

Sanchova vladavina podudara se sa periodom ekonomskog prosperiteta, kome je i lično pridonio pokrećući nove poslove.
Naročito se angažirao na razvoju mornarice kako trgovačke tako i ratne. Do njega se trgovačka flota tog arhipelaga sastojala od malih leuta i koga, a on je počeo nabavljati galije koje su omogućile pristup atlantskim tržištima.

Što se tiče odbrane formirao je eskadron od četiri galije i dva pomoćna broda, koji je mogao pokrivati radijus od 20 do 60 nautičkih milja oko arhipelaga.

Sancho je nastojao održavati dobre odnose sa svojim aragonskim monarhom Alfonsom III čiji je vazal bio. On je dobro pamtio kalvariju koju je proživio njegov otac sukobivši se sa svojim bratom i nominalnim suverenom Pedrom III od Aragona. Uostalom i on sam je zajedno sa bratom kao devetogodišnjak proveo nekoliko mjeseci kao zatvorenik.

## Reference

## Vanjske veze

* ''Sancho I de Mallorca''